Pixabay .td_uid_2_60b12e8e31a34_rand.td-a-rec-img{text-align:left}.td_uid_2_60b12e8e31a34_rand.td-a-rec-img img{margin:0 auto 0 0} Fl-aħħar erba' snin, kien hemm 15-il tarbija li ġiet trasportata bl-ajru mill-Isptar Ġenerali ta' Għawdex għall-Isptar Mater Dei. Barra minn hekk disat itrabi ġew trasferiti b'ambulanza. Dan ħareġ minn tagħrif li l-Ministru għas-Saħħa Chris Fearne poġġa fuq il-mejda tal-kamra tar-rappreżentanti din il-ġimgħa, meta kien qed iwieġeb mistoqsija parlamentari tad-Deputat Nazzjonalista Għawdxi Joe Ellis. Il-Ministru Fearne qal li dawn it-trasferimenti saru bejn l-2016 u l-2020. Fisser li l-mezz tat-trasport jiġi deċiż wara li tkun ittieħdet deċiżjoni klinika kollettiva mit-tim kliniku responsabbli mill-każ. Minkejja li stqarr li d-deċiżjoni tittieħed b' mod kliniku, fuq mistoqsija li kienet saret mill-istess interpellant fi Frar li għadda, il-Ministru kien ikkonferma li bħalissa ma jeżisti l-ebda helipad fl-Isptar ta' Għawdex u fl-Isptar Mater Dei minħabba raġunijiet differenti. Aqra aktar L-ebda faċilità ta' helipad la fl-Isptar t'Għawdex u lanqas f'Mater Dei Il-Ministru kien stqarr li attwalment fl-Isptar Ġenerali ta' Għawdex il-helipad mhux permissibbli minħabba li l-pjanijiet futuri se jirrendu lis-sit bħala wieħed ta' kostruzzjoni u żvilupp. F'Mater Dei minkejja li kienu diġà bdew isiru xi xogħlijiet biex ikun jista' jsir helipad, dawn kellhom jitwaqqfu minħabba li kien hemm problema fil-bini. Mistoqsi jekk l-arranġamenti preżenti tal-ġarr f'emerġenza ta' pazjenti bl-ambulanza qed ikunu ta' detriment għas-saħħa tal-pazjenti minħabba traġitt evitabbli, li jieħu aktar ħin, Fearne kien qal li hu ppjanat li jkun hemm il-faċilità tal-użu ta' helipad mat-tkomplija tal-bini ta' sptar akut ġdid f'Għawdex. Stqarr ukoll li ladarba tinbena l-blokka l-ġdida (Mother and Child) li se tkun tagħmel parti mill-Isptar Mater Dei, se jkun hemm il-faċilità tal-helipad fuq din l-istess blokka. Bħalissa l-helipads li qed jintużaw jinsabu fix-Xewkija u fl-Isptar San Luqa. Lura fl-2018, Newsbook.com.mt kien żvela li anzjan Għawdxi li ġie trasferit lejn l-Isptar Mater Dei permezz ta' ambulanza, għax l-ambulanza tal-ajru, ma kinitx taħdem, eventwalment tilef ħajtu. Fil-Parlament kienu ġew ippubblikati dokumenti mediċi li juru li l-ambulanza tal-ajru ma kinitx qed taħdem, li iżda jikkuntrastaw mal-konklużjoni tal-inkjesta li qalet li l-ħelikopter kien disponibbli meta ttieħdet id-deċiżjoni li r-raġel jiġi trasferit għal Malta. Fil-Parlament id-Deputat Nazzjonalista Chris Said kien saħaq li l-inkjesta kienet "cover up". Aqra aktar Mewt pazjent Għawdex: Ippubblikati dokumenti li "juru cover up" .td_uid_3_60b12e8e31d19_rand.td-a-rec-img{text-align:left}.td_uid_3_60b12e8e31d19_rand.td-a-rec-img img{margin:0 auto 0 0}